CELEX: 31972R0608
Language: el
Date: 1972-03-23
Title: Κανονισμός (ΕΟΚ) αριθ. 608/72 του Συμβουλίου της 23ης Μαρτίου 1972 περί των κανόνων εφαρμογής στον τομέα της ζάχαρης σε περίπτωση αισθητής ανόδου των τιμών στη διεθνή αγορά

Avis juridique important

|

31972R0608

Κανονισμός (ΕΟΚ) αριθ. 608/72 του Συμβουλίου της 23ης Μαρτίου 1972 περί των κανόνων εφαρμογής στον τομέα της ζάχαρης σε περίπτωση αισθητής ανόδου των τιμών στη διεθνή αγορά  

Επίσημη Εφημερίδα αριθ. L 075 της 28/03/1972 σ. 0005 - 0005 Φινλανδική ειδική έκδοση: Κεφάλαιο 3 τόμος 4 σ. 0094  Δανική ειδική έκδοση: Σειρά I Κεφάλαιο 1972(I) σ. 0235  Σουηδική ειδική έκδοση: Κεφάλαιο 3 τόμος 4 σ. 0094  Αγγλική ειδική έκδοση: Σειρά I Κεφάλαιο 1972(I) σ. 0238  Ελληνική ειδική έκδοση: Κεφάλαιο 03 τόμος 7 σ. 0162  Ισπανική ειδική έκδοση: Κεφάλαιο 03 τόμος 5 σ. 0171  Πορτογαλική ειδική έκδοση : Κεφάλαιο 03 τόμος 5 σ. 0171 

ΚΑΝΟΝΙΣΜΟΣ (ΕΟΚ) αριθ. 608/72 ΤΟΥ ΣΥΜΒΟΥΛΙΟΥ της 23ης Μαρτίου 1972 περί των κανόνων εφαρμογής στον τομέα της ζάχαρης σε περίπτωση αισθητής ανόδου των τιμών στη διεθνή αγοράΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 1009/67/ΕΟΚ του Συμβουλίου της 18ης Δεκεμβρίου 1967 περί κοινής οργανώσεως αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΟΚ) αριθ. 607/72(2), και ιδίως το άρθρο 16 παράγραφος 3,  την πρόταση της Επιτροπής,  Εκτιμώντας:  ότι το άρθρο 16 παράγραφος 1 του κανονισμού αριθ. 1009/67/ΕΟΚ προβλέπει την είσπραξη εισφοράς καθώς και τη δυνατότητα εισπράξεως ειδικής εισφοράς κατά την εξαγωγή ζάχαρης- ότι είναι αναγκαίο να προβλέπονται οι κατάλληλες διαδικασίες για τον καθορισμό της ειδικής εισφοράς- ότι το άρθρο 16 παράγραφος 2 του κανονισμού αριθ. 1009/67/ΕΟΚ προβλέπει τη δυνατότητα επιδοτήσεως της εισαγωγής ζάχαρης, αν η τιμή c.i.f. είναι ανώτερη της τιμής κατωφλίου- ότι, αν σε μία τέτοια κατάσταση διαπιστούται ότι ο εφοδιασμός της Κοινότητος ή  μιας περιοχής με σημαντική κατανάλωση δεν εξασφαλίζεται από τα κοινοτικά αποθέματα, απαιτείται να ληφθεί απόφαση σχετικά με την εφαρμογή της προαναφερθείσης επιδοτήσεως.  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  1. Για την εφαρμογή των διατάξεων του άρθρου 16 παράγραφος 1 δεύτερο εδάφιο του κανονισμού αριθ. 1009/67/ΕΟΚ, η ειδική εισφορά καθορίζεται σύμφωνα με τη διαδικασία που προβλέπεται στο άρθρο 40 του εν λόγω κανονισμού Δύναται επίσης να  προσδιορισθεί με διαγωνισμό.  2. Σε περίπτωση εξαιρετικά επείγουσα, η ειδική εισφορά καθορίζεται ή τροποποιείται από την Επιτροπή.  3. Στην περίπτωση διαγωνισμού, οι διατάξεις του άρθρου 16 παράγραφος 1 τρίτο εδάφιο του κανονισμού αριθ. 1009/67/ΕΟΚ δεν εφαρμόζονται.   Άρθρο 2  1. Όταν διαπιστούται ότι:  α) ο εφοδιασμός της Κοινότητος, ή β) ο εφοδιασμός μιας περιοχής της Κοινότητος με σημαντική κατανάλωση από τα κοινοτικά αποθέματα δεν εξασφαλίζεται πλέον, το Συμβούλιο, μετά από πρόταση της Επιτροπής, σύμφωνα με τη διαδικασία ψηφοφορίας που προβλέπεται στο άρθρο 43 παράγραφος 2 της συνθήκης, αποφασίζει περί της χορηγήσεως της επιδοτήσεως, η οποία  αναφέρεται στο άρθρο 16 παράγραφος 2 του κανονισμού αριθ. 1009/67/ΕΟΚ και περί των όρων της χορηγήσεώς του.  2. Αυτοί οι όροι αφορούν ιδίως την ποσότητα λευκής ή ακατέργαστης ζάχαρης, η οποία αποτελεί αντικείμενο της επιδοτήσεως, τη διάρκεια για την οποία χορηγείται η επιδότηση και, ενδεχομένως, τις περιοχές εισαγωγής.   Άρθρο 3  Όροι συμπληρωματικοί σε αυτούς, οι οποίοι αναφέρονται στο άρθρο 2 παράγραφος 2 δύναται να αποφασισθούν σύμφωνα με τη διαδικασία που προβλέπεται στο άρθρο 40 του κανονισμού αριθ. 1009/67/ΕΟΚ.   Άρθρο 4  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 23 Μαρτίου 1972.  Για το Συμβούλιο Ο Πρόεδρος J.P.BUCHLER  (1) ΕΕ αριθ. 308 της 18.12.1967, σ. 1.  (2) ΕΕ αριθ. Ν 75 της 28.3.1972, σ. 4.